**INTEGRÁLT TERMÉK- ÉS SZOLGÁLTATÁS FEJLESZTÉS A SOPRON-FERTŐ KIEMELT TURISZTIKAI FEJLESZTÉSI TÉRSÉGBEN - GINOP-7.1.9-17-2018-00021**

A projekt célja, hogy a Fertő-táj turisztikai attrakcióit bekapcsolja a térség idegenforgalmi vérkeringésébe. A fejlesztésnek köszönhetően a térségbe látogatók figyelme a világörökségi helyszín kistelepüléseinek értékeire is rá fog irányulni. Ezeket a mindez idáig rejtett kincseket a jelenleginél magasabb színvonalú eszközökkel ismerhetik meg a látogatók. A térség legnagyobb vonzerejét jelentő kastélyok mellett a kistelepülések attrakcióit is láthatóvá és elérhetővé teszi a fejlesztés. A Fertő-táj, mint kulturális örökséghelyszín egyedi vonzerejét kihasználva, turisztikai funkcióval kibővítve önálló attrakcióvá válik.

A projekt elemei: a **Fertőrákosi Kőfejtő és Barlangszínház** interaktív élményelemeinek továbbfejlesztése tervezett a projekt részeként, valamint a kőfejtő fokozottan védett természeti területének megóvását célzó kert- és erdőrendezési munkálatok megvalósítására kerül sor. A jelenlegi kiállítási installáció és tartalom fejlesztésén túl új információs pontok kiépítése valósul majd meg. Modern, többnyelvű eszközcsomag segítségével a látogatók saját tempójukban haladva többféle tárlatvezetés közül választhatva járhatják majd végig a kőfejtő minden zugát.

A **Fertőbozi Julien-völgy** rendezvény helyszín és pihenőpark fejlesztése is része a projektnek. Ennek keretében megtörténik a szabadtéri nézőtér modernizálása. Az új vizesblokkal is ellátott helyszín családbarát módon, a közösségi igényeket kiszolgálva ad majd teret kulturális és zenei rendezvényeknek.

A **Fertőszéplaki Széchenyi-kastély** homlokzat-felújítása és belső udvarának felújítása is fontos eleme a projektnek, mint a térség egyik kiemelkedő értékekkel bíró műemléképülete. A terület képét meghatározó **Fertőszéplaki templomdomb**on egy pihenőpark várja majd az ide érkezőket.

A **Nagycenki Remetekápolna** újjáépítése is megvalósul a projekt során. Az 1754-ben Széchenyi Antal gróf és felesége Barkóczy Zsuzsanna által ültetett hársfasor végében állt egykor egy remetelak és mellette a remetekápolna. A mindenkori cenki remete feladata volt a kápolna őrzése, gondozása, a déli harangozás és az, hogy a kápolna esti imáján részt vegyen. A Széchenyi – örökség minél teljesebb bemutatása érdekében a projekt részeként az egykori Remetekápolna helyétől nem messze, a szoborpark mellett építik újjá a kápolnát.

**Sarródi családi pihenőpark** fejlesztése a Fertő – Hanság Nemzeti Parkot felfedező turistáknak kínál majd lehetőséget a pihenésre és az aktív kikapcsolódásra. A projekt része a pihenősziget és a játszótér bővítése.

**Projekt összköltsége**: br. 350 000 000 Ft

**Konzorciumi tagok**: Sopron-Fertő Turisztikai Fejlesztő Nonprofit Zrt. (konzorciumvezető); Magyar Turisztikai Ügynökség Zrt.; Magyar Turisztikai Szövetség Alapítvány

**Projekt időtartama**: 2018.11.30. (támogatási okirat kibocsátása) – 2020.09.30.

**Projekt állapota**: a Fertőrákosi Kőfejtő és Barlangszínház árubeszerzésre irányuló uniós értékhatárt elérő nyílt közbeszerzési eljárása forráshiány miatt ismételten kiírásra kerül. Az új eljárás folyamatba épített ellenőrzése jelenleg is zajlik (az új eljárás kapcsán az ajánlatok bontására legkorábban 2020. májusában kerülhet sor); az építési beruházásokra vonatkozó közbeszerzési eljárás lefolytatásra került, a kivitelezői szerződések megkötésre kerültek. A kivitelezés elindult, a 6 helyszín mindegyikén folyamatosan zajlanak a munkálatok, 4 helyszínen a kivitelezés meghaladta az 50%-os műszaki készültségi fokot. A kötelező nyilvánosság biztosítására vonatkozó szerződés megkötésre került. Jelenleg a marketingkommunikációs tevékenység beszerzésének előkészületei zajlanak, melynek kapcsán az NKOH jóváhagyásának beszerzése szükséges.

**Projekt felhívás, dokumentumainak elérhetősége:** [https://www.palyazat.gov.hu/ginop-719-17-turisztikailag-frekventlt-trsgek-integrlt-termk-s-szolgltats-fejlesztse-1#](https://www.palyazat.gov.hu/ginop-719-17-turisztikailag-frekventlt-trsgek-integrlt-termk-s-szolgltats-fejlesztse-1)